CELEX: 62020TN0680
Language: mt
Date: 2020-11-11 00:00:00
Title: Kawża T-680/20: Rikors ippreżentat fil-11 ta’ Novembru 2020 – Novelis vs Il-Kummissjoni

18.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 19/64
            
         
      Rikors ippreżentat fil-11 ta’ Novembru 2020 – Novelis vs Il-Kummissjoni
      (Kawża T-680/20)
      (2021/C 19/69)
      Lingwa tal-kawża: l-Ingliż
      
         Partijiet
      
      
         Rikorrent: Novelis Inc. (Mississauga, Ontario, Canada) (rappreżentanti: S. Völcker, T. Caspary u R. Benditz, avukati)
      
         Konvenut: Il-Kummissjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla, totalment jew parzjalment, id-deċiżjoni tal-Kummissjoni tal-31 ta’ Awwissu 2020 fil-Każ Nru M.9076 – Novelis/Aleris li tiċħad it-talba ta’ Novelis għal estensjoni ta’ xahar tal-perijodu tal-għeluq skont il-klawżola 49 tal-impenji ta’ Novelis/Aleris;
               
            
                  —
               
               
                  tikkundanna lill-Kummissjoni għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq l-adozzjoni tad-deċiżjoni kkontestata mid-Deputat Direttur Ġenerali tad-Direttorat Ġenerali għall-Kompetizzjoni minflok il-Kulleġġ tal-Kummissarji, bi ksur tal-prinċipju ta’ kolleġġjalità.
               
            
                  2.
               
               
                  It-tieni motiv ibbażat fuq ksur tad-dritt għal smigħ tar-rikorrenti.
               
            
                  3.
               
               
                  It-tielet motiv ibbażat fuq motivazzjoni insuffiċjenti li tippermetti lir-rikorrenti teżerċita d-drittijiet tad-difiża tagħha b’mod effettiv.
               
            
                  4.
               
               
                  Ir-raba’ motiv ibbażat fuq il-fatt li d-deċiżjoni kkontestata hija vvizzjata minn diversi żbalji manifesti ta’ evalwazzjoni u tinjora li r-rikorrenti għandha raġuni valida għaliex tapplika għal estensjoni. Barra minn hekk, ir-rikorrenti tallega li fid-dawl tal-konsegwenzi legali tagħha u tad-disponibbiltà ta’ diversi mezzi inqas onerużi, id-deċiżjoni kkontestata tikser il-prinċipju ta’ proporzjonalità.